আজি নগাঁও পৌৰসভাই বিভাগীয় অভিযন্তা, বিষয়া-কৰ্মচাৰী, বহু কেইগৰাকী পৌৰপতি সহিতে এটা সঁজাতি দলে নগাঁও চহৰৰ পদপথ সমূহত উচ্ছেদ অভিযান চলায়।
উল্লেখযোগ্য যে চহৰখনৰ শ্বহীদ ভৱনৰ পৰা আৰম্ভ কৰি প্ৰধান ডাকঘৰৰ সন্মুখ, গড়কাপ্তানি কাৰ্যালয় সন্মুখ, কোষাগাৰ সন্মুখ, ষ্টেট বেংকৰ সন্মুখ ভাগকে আদি কৰি বিভিন্ন কাৰ্যালয়ৰ সন্মুখৰ পদপথত অস্থায়ীভাৱে একাংশ ব্যৱসায়ীয়ে বহু দিন ধৰি ব্যৱসায় চলাই আহিছিল।
আৰু ইয়াৰ ফলত পদপথেৰে অহা-যোৱা কৰা পথচাৰীসমূহে যাতায়াতৰ ক্ষেত্ৰত ব্যাপক অসুবিধাৰ সন্মুখীন হ'ব লগা হৈছিল।
ইফালে এই ঘটনা সন্দৰ্ভত পূৰ্বে কেইবাবাৰো নগাঁৱৰ একাংশ সচেতন লোকে পৌৰসভাক অৱগত কৰি আহিছিল যদিও পৌৰসভাৰ দায়িত্ব প্ৰাপ্ত অভিযন্তা, বিষয়া-কৰ্মচাৰী সকলে কোনো ধৰণৰ গুৰুত্ব প্ৰদান কৰা নাছিল।
কিন্তু অৱশেষত আজি বিভিন্ন সচেতন লোকৰ অভিযোগৰ ওপৰত ভিত্তি কৰি পৌৰ সভাৰ উপ-পৌৰপতিৰ নেতৃত্বত যোৱা এটা দলে আৰক্ষীৰ সহযোগত অস্থায়ী ব্যৱসায়িক প্ৰতিস্থানসমূহ পদপথৰ পৰা আঁতৰাই নিয়াৰ বাবে এক পদক্ষেপ গ্ৰহণ কৰে।
আনহাতে নগাঁও পৌৰসভাৰ এই কাৰ্যক নগাঁৱৰ সচেতন মহলে আদৰণি জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
